గాయపడిన వారికి రూ.3లక్షలు: సీఎం - cm review on boat tragedy - EENADU
రాజమహేంద్రవరం: తూర్పు గోదావరి జిల్లా దేవీపట్నం సమీపంలో జరిగిన బోటు ప్రమాదంలో చనిపోయిన వారికి పరిహారం కింద రూ.10 లక్షలు, గాయపడిన వారికి రూ.3లక్షలు, ప్రమాదం నుంచి బయటపడిన వారికి లక్ష రూపాయలు చెల్లించాలని ముఖ్యమంత్రి జగన్‌ అధికారులను ఆదేశించారు. ఇటువంటి సంఘటనలు పునరావృతం కాకుండా కఠిన చర్యలు చేపట్టాలని సంబంధిత శాఖల అధికారులను ఆదేశించారు. స్పెషల్ ఛీఫ్ సెక్రటరీ ఆధ్వర్యంలో ప్రత్యేక కమిటీ ఏర్పాటు చేసి ప్రమాద నివారణ చర్యలు తీసుకోనున్నట్లు తెలిపారు. ఈ మేరకు రాజమహేంద్రవరంలో నిర్వహించిన సమీక్షలో పలు నిర్ణయాలు తీసుకున్నారు. గోదావరి, కృష్ణ, ఇతర నదుల్లో బోట్ల రవాణాపై ప్రత్యేక కంట్రోల్ రూమ్‌లను వెంటనే ఏర్పాటు చేయాలని ఆదేశించారు. ఈ కంట్రోల్ రూమ్‌లో పోలీస్, ఇరిగేషన్, పర్యాటక, పోర్టుల శాఖల అధికారులు ఉండాలని తెలిపారు. రాష్ట్రంలో ఉన్న 81 బోట్లను తక్షణమే నిలిపి వేయాలని ఆదేశించారు. తనిఖీల అనంతరమే వాటిని అనుమతించాలని స్పష్టంచేశారు. బోట్ల నిర్వహణపై అజమాయిషీ లేకుండా గతంలో ప్రభుత్వం ఆదేశాలు ఇచ్చారని, వాటిలో మార్పులు చేయాలని సీఎం అధికారులను ఆదేశించారు. ఇరిగేషన్ శాఖ ఆధ్వర్యంలో భద్రతకు అవసరమైన నియమ నిబంధనలు రూపొందించాలని సూచించారు.
gaayapadina vaariki roo.3lakshalu: cm - cm review on boat tragedy - EENADU
rajamahendravaram: thoorpu godavari jilla devipatnam sameepamlo jarigina botu pramaadamlo chanipoyina vaariki pariharam kinda roo.10 lakshalu, gaayapadina vaariki roo.3lakshalu, pramaadam nunchi bayatapadina vaariki laksha roopaayalu chellinchaalani mukhyamantri jagan adhikaarulanu aadesinchaaru. ituvanti sanghatanalu punaraavrutam kakunda kathina charyalu chepattalani sambandhita saakhala adhikaarulanu aadesinchaaru. speshal cheef secretery aadhvaryamlo pratyeka commity erpaatu chesi pramaada nivaarana charyalu teesukonunnatlu telipaaru. ee meraku rajamahendravaramlo nirvahinchina sameekshalo palu nirnayaalu teesukunnaru. godavari, krishna, itara nadullo botla ravaanaapai pratyeka control roomelanu ventane erpaatu cheyalani aadesinchaaru. ee control roomlo polies, irigation, paryaataka, portula saakhala adhikaarulu undaalani telipaaru. rashtramlo unna 81 botlanu takshaname nilipi veyalani aadesinchaaru. tanikheela anantarame vaatini anumatinchaalani spashtamchaesaaru. botla nirvahanapai ajamaayishi lekunda gatamlo prabhutvam aadesaalu icharani, vaatilo maarpulu cheyalani cm adhikaarulanu aadesinchaaru. irigation saakha aadhvaryamlo bhadrataku avasaramaina niyama nibandhanalu roopondinchaalani suuchimchaaru.